पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर में कोरोना संक्रमण घातक हो गया है। हर दिन कोरोना शहरवासियों की जिंदगी लील रहा है। शनिवार को कोरोना की चपेट में आने से उदयपुर महापौर गोविंद सिंह टाक की धर्मपत्नी राजकुमारी टाक का निधन हो गया। जिनका अंतिम संस्कार रविवार सुबह 9 बजे उदयपुर से अशोकनगर मोक्ष धाम में कोरोना प्रोटोकॉल के तहत किया जाएगा। बता दें कि पिछले दिनों महापौर गोविंद सिंह टाक का पूरा परिवार को कोरोना संक्रमण की चपेट में आ गया था। जिसके बाद महापौर समेत उनके परिजनों का ईएसआई अस्पताल में उपचार चल रहा था। जहां शनिवार को उनकी धर्मपत्नी का निधन हो गया।
बता दें कि उदयपुर में शनिवार को उदयपुर में कोरोना वायरस से ग्रसित 1 हजार 192 नए संक्रमित मरीज सामने आए है। जिसके बाद उदयपुर में कोरोना के एक्टिव केस की संख्या बढ़कर 11 हजार 478 के आंकड़े पर पहुंच गई है। वही अब तक 297 मरीजों की कोरोना की चपेट में आने से मौत हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn